Quattro Provinse

L'area de Quattro Provinse a l'è 'na zöna coltûralmenti omogennea c'a comprende e valle montann-e de provinse de:
 Lisciandria, in Piemonte
 Zena, in Ligûria
 Pavia, in Lombardia
 Piaxensa, in Emilia-Romagna 

 Stöja 
A l'è stæta storicamenti 'na zona de transcito pe mercanti, ezèrciti, pellegrîn e viâgiatoî, donde ghe passâvan di camîn antighi comme a via Postumia (disegnâ da Aulo Postumio Albin into 148 a.C., c'a colegâva Zena e Aquileia), a via Francigena (c'a portâva inte l'Etæ de Mëzo i pellegrîn da-a Fransa a Roma e a Gerusalemme) e a dïta Via da Sâ (c'a portâva verso a cianûa padann-a a sâ da Liguria).

 Geografia 
O l'è diffiçile marcâ i confin de 'sta región perchè a l'è 'n àrea coltûrâ tradissionâ, legâ a-a çiviltæ contadinn-a de l'Appennin.

Antigamenti quell'area a l'êa ben ben ciû larga, comprendendo scinn-a a Cianûa padann-a a nòrd e a-o Mâ Ligure a sûd, e arivando a-a provinsa de Parma a est. Però i cangiamenti soçio-econommici g'han totalmenti modificòu o mòddo de vitta tradissionâ e a sêu sûperfiçie a s'è redûta co-e migrassioin verso e çittæ insemme a-o spopolamento de campagne, co-e tecnologîe da modernitæ c'àn fæto scordâse da vitta difiçile e pòvia de 'na vòtta, e co-a dificoltæ de tegní vivi i abitûdine do passòu diverse da quelle da vitta soçiâle d'anchêu.

L'estension attuâle a l'è marcâ da l'àrea da val Borbéia e val Curón (provinsa de Lisciandria), ærta val Trebbia, val d'Aìto, val Fontan-a bon-a (çitæ metropolitann-a de Zêna), valle Staffora (provinsa de Pavia), val Trebbia, val Boreca, val Tidone, val Luretta, e ærta val Nure (E Ferrër, provinsa de Piaçensa).

Son stæti o sciûmme Trebbia e i torrenti Aìto, Besagno, Borbéia, Boreca, Curón, Lavagna, Staffora, Tidone, quelli che g'han scavòu e valli dove a difficoltæ de comûnicassion e e stradde stréite, insemme a-a tenaxitæ di contadin de 'sti monti,  han contribûio a preservâ da-o rischio d'estinsion ûn tòcco importante do patrimònnio coltûrâ italian.

 Coltûa 
Anchêu  se conscidera comme teritöjo d'e Quattro Provinse quelle regioin dove l'è diffûzo 'n çerto repertöjo mûxicâle collegòu con l'ûso speçifego de 'n strûmento: o dïto Piffero de Quattro Provinse.

 Mûxica 
O strûmento prinçipe o l'è o piffero, accompagnòu anchêu da-a fisarmonega ma scin a-i anni 30 da-a müsa appenninica.

A cobbia de mûxicisti che sûnnan piffero e fisarmonega a l'anima tûtte e feste e o no se balla sensa mûxica da-o vivo.

O mòddo de cantâ do coo tippico o l'è inflûensòu da-o Trallallero zeneise, e o repertöjo d'e mûxiche da piffero e e danse popolâri d'e Quattro Provinse son testimonianse de 'n'antiga coltûa sorvevisciûa miacösamenti scin a-i nostri giórni.

 Danse tradissionâli 
Tra i balli gh'é i valzer, a mazurca, a polka (co-o tippico passo de Quattro Provinse), a piana, a lisciandrinn-a, a monferrinn-a, a giga a quattro, a bisagna e a pòvia donna. Se son persi çerti âtri comme o perigordin e a sestrinn-a.

 Lengoa 
I dialetti che se parlan ancon into teritöio de Quattro Provinse son de varietæ lenguistiche gallo-italiche, e particolarmente dialetti da lengua ligûre e dialetti de tranxición da-o ligûre verso l’emilian, o lombardo e o piemonteise. In linia de mascima ognidûn ch'o parla in dialetto de 'na valadda de Quattro Provinse o riesce a acapî bastante bén quelli che parlan i dialetti de atre valadde confinantihttp://www.appennino4p.it/index.cr.html.

 Feste 
Son tippiche tra e feste e "questue" pe-o Calendimaggio, o Carlevà e i festezamenti di Santi patroin.

 Bibliografîa 
 Publicaçioîn 











 Videocascétte 
 Edward Neill, La musica popolare ligure [video VHS], (La gazzetta del lunedì. 10 gennaio-29 maggio 1972), 1972.
 Selvaggia val Boreca: storia e natura di un confine lungo 4 regioni [video VHS] / Andrea Agogliati : ideazione, commenti ; Mauro Germano, Nando Bellani : riprese, montaggio - (Storia e natura delle alte valli piacentine) -- ASC : Salsominore, 2002

 Discografia 
 1986: I Suonatori delle quattro Province - Musica trdizionale dell'Appennino -- Robi Droli
 1987: Baraban - Il valzer dei disertori -- ACB
 1989: AA.VV. - Canti e musiche popolari dell'Appennino pavese - 1 canti rituali, i balli, il piffero -- ACB
 1990: Baraban - Naquane -- ACB 
 1993: I Suonatori delle Quattro Province - Racconti a colori -- Robi Droli
 1994: Stefano Valla/Franco Guglielmetti - Traditions of the oboe = Traditions du piffero -- Silex mosaïque
 1999: Marco Domenichetti - Per sentieri di festa -- Felmay
 2000: Eva Tagliani - La voce delle mascherate -- ACB 
 2001: I Müsetta - La vulp la vâ 'ntla vigna -- Folkclub-Ethnosuoni 
 2002: Stefano Faravelli/Franco Guglielmetti - Antiquae: danze delle 4 Province -- Spazio libero 
 2003: Enerbia - Così lontano l'azzurro -- EDT
 2004: Musicisti Vari - Tilion -- Folkclub-Ethnosuoni
 2006: Musicisti Vari - Le tradizioni musicali delle quattro province -- SOPRIP
 2007: Musiche selvagge – Sentré -- ACB
 2009: Enerbia  - La Rosa e la Viola, Le vie del Sale
 2012: Musicisti vari: Martéla la Paja, Folkclub-Ethnosuoni

 Colegaménti estèrni 
 Scïto dedicòu a e danse de e Quattro Provinse
 Donde comensa l'Appennin - scïto dedicòu a e Quattro Provinse
 O piffero e e sêu danse

Categorîa:Italia